b'\n_START_ARTICLE_\nStefan Sofijanski\n_START_PARAGRAPH_\nStefan Antonov Sofijanski (bulg. \xd0\xa1\xd1\x82\xd0\xb5\xd1\x84\xd0\xb0\xd0\xbd \xd0\x90\xd0\xbd\xd1\x82\xd0\xbe\xd0\xbd\xd0\xbe\xd0\xb2 \xd0\xa1\xd0\xbe\xd1\x84\xd0\xb8\xd1\x8f\xd0\xbd\xd1\x81\xd0\xba\xd0\xb8, s. 7. marraskuuta 1951 Sofia) on bulgarialainen poliitikko. H\xc3\xa4n oli Demokraattisten voimien liiton (\xd0\xa1\xd1\x8a\xd1\x8e\xd0\xb7 \xd0\xbd\xd0\xb0 \xd0\xb4\xd0\xb5\xd0\xbc\xd0\xbe\xd0\xba\xd1\x80\xd0\xb0\xd1\x82\xd0\xb8\xd1\x87\xd0\xbd\xd0\xb8\xd1\x82\xd0\xb5 \xd1\x81\xd0\xb8\xd0\xbb\xd0\xb8) johtava poliitikko ja Vapaiden demokraattien liiton johtaja, kolminkertainen Sofian pormestari ja v\xc3\xa4liaikainen p\xc3\xa4\xc3\xa4ministeri 1997.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nSofijanski opiskeli tilastotiedett\xc3\xa4 Karl Marxin talouden korkeammassa instituutissa ja oli useissa asemissa viestint\xc3\xa4- ja informaatioministeri\xc3\xb6ss\xc3\xa4 kommunistivallan aikana. My\xc3\xb6hemmin h\xc3\xa4n liittyi joulukuussa 1989 perustettuun konservatiiviseen Demokraattisen voimien liittoon ja oli mukana Filip Dimitrovin hallituksessa. H\xc3\xa4net valittiin Sofian pormestariksi 1995 ja uudelleen 1999 ja 2003. Vuonna 2005 h\xc3\xa4n erosi asettuakseen ehdolle parlamenttivaaleissa. H\xc3\xa4n oli p\xc3\xa4\xc3\xa4ministerin\xc3\xa4 helmikuusta toukokuuhun 1997 presidentti Pet\xc4\x83r Stojanovin nimitt\xc3\xa4m\xc3\xa4n\xc3\xa4 virkaa tekev\xc3\xa4n\xc3\xa4 p\xc3\xa4\xc3\xa4ministerin\xc3\xa4 ennen kuin Ivan Kostov muodosti uuden hallituksen._NEWLINE_Vuonna 2001 h\xc3\xa4n ilmoitti j\xc3\xa4tt\xc3\xa4v\xc3\xa4ns\xc3\xa4 Demokraattisten voimien liiton ja muodosti oman puolueensa. H\xc3\xa4nen Vapaiden demokraattien liittonsa (\xd0\xa1\xd1\x8a\xd1\x8e\xd0\xb7 \xd0\xbd\xd0\xb0 \xd1\x81\xd0\xb2\xd0\xbe\xd0\xb1\xd0\xbe\xd0\xb4\xd0\xbd\xd0\xb8\xd1\x82\xd0\xb5 \xd0\xb4\xd0\xb5\xd0\xbc\xd0\xbe\xd0\xba\xd1\x80\xd0\xb0\xd1\x82\xd0\xb8) pysyi aluksi Demokraattisen voimien liiton osana, mutta siirtyi sitten Bulgarian kansanliiton (\xd0\x91\xd1\x8a\xd0\xbb\xd0\xb3\xd0\xb0\xd1\x80\xd1\x81\xd0\xba\xd0\xb8 \xd0\xbd\xd0\xb0\xd1\x80\xd0\xbe\xd0\xb4\xd0\xb5\xd0\xbd \xd1\x81\xd1\x8a\xd1\x8e\xd0\xb7) osaksi, jonka se muodosti Bulgarian agraarisen liiton (BZNS-NS; \xd0\x91\xd0\x97\xd0\x9d\xd0\xa1 - \xd0\x9d\xd0\xb0\xd1\x80\xd0\xbe\xd0\xb4\xd0\xb5\xd0\xbd \xd1\x81\xd1\x8a\xd1\x8e\xd0\xb7) ja VMRO \xe2\x80\x93 Bulgarian kansallisen liiton (\xd0\x92\xd0\x9c\xd0\xa0\xd0\x9e - \xd0\x91\xd1\x8a\xd0\xbb\xd0\xb3\xd0\xb0\xd1\x80\xd1\x81\xd0\xba\xd0\xbe \xd0\xbd\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd0\xbd\xd0\xbe \xd0\xb4\xd0\xb2\xd0\xb8\xd0\xb6\xd0\xb5\xd0\xbd\xd0\xb8\xd0\xb5) kanssa. Sofijanski oli my\xc3\xb6s Bulgarian v\xc3\xa4liaikainen Euroopan parlamentin j\xc3\xa4sen 1.1.2007 alkaen toukokuun vaaleihin asti, joiden j\xc3\xa4lkeen h\xc3\xa4n ilmoitti j\xc3\xa4tt\xc3\xa4v\xc3\xa4ns\xc3\xa4 politiikan kuusitoistavuotisen uransa j\xc3\xa4lkeen ja puolueen heikon vaalituloksen vuoksi.'